

հավելված 5

Մրցույթ

***ՀՀ էկոնոմիկայի նախարարության զբոսաշրջության ոլորտի վիճակագրության տեղեկատվական համակարգի կատարելագործման***

«Սահմանային էլեկտրոնային կառավարման տեղեկատվական համակարգի օգտագործմամբ զբոսաշրջության ոլորտի վիճակագրության բարելավման աշխատանքների ապահովում»

***Զբոսաշրջության Կոմիտեի մասին***

ՀՀ ԷՆ Զբոսաշրջության կոմիտեն Հայաստանի զբոսաշրջության զարգացման պետական քաղաքականության մշակման և իրականացման պետական լիազոր մարմինն է, որի հիմնական գործառույթներից է Հայաստանի զբոսաշրջության վիճակագրության բարելավումը:

**Մրցութային ծրագրի նկարագրությունը**

Ծրագրի շրջանակներում նախատեսվում է համապատասխան հզորության սերվերի ձեռքբերում` համաձայն «Հայաստանի Հանրապետությունում զբոսաշրջության վիճակագրության վարման մեթոդի կատարելագործմանն ուղղված միջոցառումներին հավանություն տալու մասին» 2018 թվականի ապրիլի 12-ին N 14 արձանագրային որոշման:

Որոշմամբ սահմանված է զբոսաշրջության վիճակագրության բարելավման աշխատանքների ապահովման համար ՀՀ էկոնոմիկայի նախարարության զբոսաշրջության կոմիտեի կողմից համապատասխան հզորությամբ սերվերի ձեռքբերման աշխատանքներ:

Հաջորդ քայլով նախատեսվում է (ՀՀ ԷՆ զբոսաշրջության կոմիտեի կողմից հայտարարված կազմակերպության ընտրության մրցույթում հաղթող ճանաչված) կազմակերպության կողմից մշակված համապատասխան համակարգչային ծրագիր տեղադրումը սերվերում, որը պետք է վերլուծի ՍԷԿՏ համակարգ մուտքագրված անձանց սահմանահատումների տվյալները, առանձնացնելով այն անձանց քանակը, ովքեր ՄԱԿ Զբոսաշրջության Համաշխարհային Կազմակերպության (ՄԱԿ ԶՀԿ) մեթոդաբանության և «Զբոսաշրջության և զբոսաշրջային գործունեության մասին» ՀՀ օրենքի համաձայն համարվում են զբոսաշրջիկներ:

Ծրագիրը կգործարկվի ՀՀ ազգային անվտանգության ծառայությունում կամ ՀՀ վիճակագրական կոմիտեում (վերջիններիս համաձայնությամբ) և կփորձարկվի առաջարկվող մեթոդը:

***Ծրագրի արդյունքները***

Ծրագրի ակնկալվող արդյունքներն են`

* Համապատասխան հզորության սերվերի ձեռքբերում` ներկայացված չափանիշներով.

1 Rack Mountable Server with 2 CPU slots,

1 Intel Xeon E5 processor installed,

Chassis with up to 8, 2.5" Hard Drives,

Min. 32GB RDIMM,

Min. 3x300GB 10K RPM SAS 2.5in Hot-plug Hard Drive,

Integrated RAID Controller,

DVD+/-RW SATA Internal,

Hot-plug, Redundant Power Supply,

Համակարգչային ծրագրի տեղադրումը սերվերում պետք է վերլուծի ՍԷԿՏ համակարգ մուտքագրված անձանց սահմանահատումների տվյալները, առանձնացնելով այն անձանց քանակը, ովքեր ՄԱԿ Զբոսաշրջության Համաշխարհային Կազմակերպության (ՄԱԿ ԶՀԿ) մեթոդաբանության և «Զբոսաշրջության և զբոսաշրջային գործունեության մասին» ՀՀ օրենքի համաձայն համարվում են զբոսաշրջիկներ: Ծրագիրը կգործարկվի ՀՀ ազգային անվտանգության ծառայությունում կամ ՀՀ վիճակագրական կոմիտեում (վերջիններիս համաձայնությամբ) և կփորձարկվի առաջարկվող մեթոդը:

***Դիմելու պայմանները***

Ծրագրի իրականացմանը կարող են դիմել այն իրավաբանական անձինք, որոնք ունեն

* համապատասխան հզորության սերվերների կարգավորման փորձ
* համապատասխան սերվերներում համակարգչային ծրագրի տեղադրման փորձ
* ծրագրի գործարկման, կարգավորման և ամբողջական սպասարկման փորձ

***Հետաքրքրված դիմորդները պետք է ներկայացնեն հետևյալ տեղեկատվությունը ՀՀ Էկոնոմիկայի նախարարություն համաձայն մրցութային ընթացակարգի`***

* Կազմակերպության գրանցման վկայական
* Հայտատու կազմակերպության իրավասու մարմնի որոշումը մրցույթին սույն հրավերով նախատեսված պայմաններով մասնակցելու վերաբերյալ
* Առնվազն երեք ընկերության մասին՝ այդ թվում նաև պետական կառավարման մարմիններում նմանատիպ սերվերների կարգավորման, ծրագրերի գործարկման, կարգավորման և ամբողջական սպասարկման փորձի նկարագիր
* Նախատեսվող միջոցառումների անվանումների, քանակների, գների և դրանց համար նախատեսվող ծախսերի (նաև համաֆինանսավորման) վերաբերյալ տեղեկատվություն
* Ֆինանսական առաջարկ, որը ցույց է տալիս սերվերի հետ կապված տարեկան սպասարկման վճարը և ծախսերի բաշխումը (միավորի գինը և ցանկացած այլ ծախս)
* Նախատեսվող աշխատանքների ժամանակացույց
* Ներգրավվող մասնագետների տվյալներ, ինքնակենսագրականներ

***Հաշվետվողականությունը***

Ընտրված թեկնածուն սերտորեն կհամագործակցի Զբոսաշրջության կոմիտեի միջազգային համագործակցության վարչության հետ` ստանալով անհրաժեշտ ուղղորդումներ եւ տեղեկատվություն ծրագրի ընթացքում առաջացած հարցերի վերաբերյալ, իսկ հաշվետվությունները կներկայացնի ՀՀ ԷՆ Զբոսաշրջության կոմիտեի կողմից ստեղծված մրցութային հանձնաժողովի եզրակացությանը:

***Մրցութային ծրագրի ժամկետը եւ պայմանները***

Հաշվետվությունների ներկայացման վերջնաժամկետ` դեկտեմբեր 10, 2020թ.:

***Վճարման ընթացակարգը***

Ծրագրի իրականացման համար կանխավճար չի նախատեսվում:

Միջոցառման կազմակերպչական գործընթացը մեկնարկում է ՀՀ ԷՆ Զբոսաշրջության կոմիտեի կողմից յուրաքանչյուր միջոցառման համար գրավոր պատվերի հիման վրա եւ իրականացվում ֆինանսական մասի հաստատումից հետո։

Հերթական վճարումներն իրականացվելու են համաձայն կատարված աշխատանքի արդյունքում ներկայացված հաշվետվությունների և հաշիվ ապրանքագրերի։

* Ամբողջական վճարում համապատասխան սերվերի ձեռքբերման համար` ստացականների առկայության պարագայում
* Սերվերի սպասարկման համար տարեկան սպասարկման վճար` համապատասխան ժամանակացույցի

***Նյութերի օգտագործման իրավունքները***

Ծրագրի արդյունքում ձեռքբերված սերվերը համարվելու է ՀՀ ԷՆ Զբոսաշրջության Կոմիտեի սեփականությունը: